[ca] L'objectiu principal d'aquesta Tesi Doctoral va ser avaluar la influència que exercia un període de 2 o 4 setmanes en fred normal (després de l'emmagatzematge en condicions d'atmosfera controlada amb molt baix nivell d'oxigen, durant un període total de 19 i 30 setmanes) sobre la producció de compostos volàtils, la qualitat estàndard i la qualitat sensorial en pomes 'Fuji Kiku® 8' (campanya 2005/06 i 2006/07) i en pomes 'Golden Reinders®' (campanya 2006/07 i 2007/08). Després de cada període d'emmagatzematge, els fruits es van mantenir a 20 °C durant 1 i 7 dies, dates en les quals es van realitzar els diferents anàlisis. El segon any de Tesi (campanya 2006/07) es va avaluar també, per a totes dues varietats, l'efecte de 2 dates de collita (situades dins l'interval comercial de collita a la zona) sobre els paràmetres anteriorment esmentats. Aquell mateix any, es van determinar, a més, les activitats dels enzims lipoxigenasa i hidroperòxid liasa relacionades amb la biosíntesi dels compostos volàtils. Finalment, es va dur a terme un estudi amb la varietat 'Golden Reinders®', en el qual es va realitzar un seguiment setmanal dels diferents paràmetres esmentats al llarg de 28 dies de permanència a 20 °C (després de l'emmagatzematge en cambra durant 30 setmanes), per poder així estimar el període de vida útil dels fruits. En general, un període de 4 setmanes en fred després de l'emmagatzematge en atmosfera controlada va ser el tractament més efectiu per aconseguir un increment en la concentració total de compostos volàtils en la varietat 'Fuji Kiku® 8' (per als dos períodes de conservació avaluats). El mateix resultat es va observar en la varietat 'Golden Reinders®', però només després de curts períodes de conservació (19 setmanes); al cap de 30 setmanes de conservació el període òptim en fred normal per produir aquest augment va ser de 2 setmanes. Entre els compostos volàtils que van veure augmentada la seva concentració es trobaven aquells compostos considerats característics de l'aroma de cada varietat. Aquesta major emissió de compostos volàtils va estar relacionada sobretot amb una major activitat de l'enzim lipoxigenasa (LOX) a la polpa del fruit, en ambdues varietats. En relació els paràmetres de qualitat estàndard de les pomes, els períodes en atmosfera de fred normal que es van assajar van provocar un descens dels valors de fermesa de polpa i acidesa titulable en ambdues varietats, encara que va ser més notable en el cas de la varietat 'Golden Reinders®'. En totes dues varietats, l'augment en la concentració de compostos volàtils no es va traduir en canvis significatius en el grau d'acceptació organolèptica per part dels consumidors. A més, l'atribut de sabor (mesurat mitjançant un panell de jutges entrenats) tampoc es va veure potenciat. En general, les pomes 'Fuji Kiku® 8' no van presentar canvis en el perfil sensorial, mentre que les pomes 'Golden Reinders®' van presentar un descens en els atributs d'acidesa, fermesa i crocanticitat en ser sotmeses a l'emmagatzematge amb un període addicional en fred. La resposta de les dues varietats al període en fred va ser similar en les dues campanyes estudiades; per altra banda, no es va observar una influència de la data de collita sobre aquesta resposta. Pel que fa a l'estimació del període de vida útil de les pomes 'Golden Reinders®', es va obtenir que aquest hauria de situar-se entre 7 i 14 dies (de permanència a 20 °C després de l'emmagatzematge), moment en què els fruits presentaven un adequat balanç entre la concentració de compostos volàtils i els valors dels paràmetres de qualitat estàndard, el que va permetre assolir una satisfactòria acceptació sensorial dels mateixos.

[en] The aim of this PhD thesis was to evaluate the influence of 2 and 4 weeks of cold air storage (after controlled atmosphere storage with very low oxygen levels-ULO, for a total period of 19 and 30 weeks) on the production of volatile compounds, standard and sensory quality in 'Fuji Kiku® 8' (2005/06 and 2006/07) and 'Golden Reinders®' (2006/07 and 2007/08) apples. After each storage period, fruit were kept at 20 °C for 1 and 7 days, before the different analysis were carried out. In the second year (2006/07), the effect of 2 harvest dates (located within the commercial window of the area) on the parameters mentioned above was also evaluated for both varieties. In addition, the lipoxygenase and hydroperoxide lyase activity related to the biosynthesis of volatile compounds were determined in the same year. Finally, we performed a study with 'Golden Reinders®' apples, weekly monitoring the different parameters during 28 days at 20 °C (after 30 weeks of ULO storage) in order to estimate the shelf-life of the fruit. In general, a period of 4 weeks in cold air after ULO storage was the most effective period to increase the total volatile compounds emission in 'Fuji Kiku® 8' apples (for both storage periods). The same pattern was observed for 'Golden Reinders®' apples but only after 19 weeks of storage. After 30 weeks of storage, a 2- week period under cold air was needed to reach the desired increase. Within these periods in cold air, an increase in the concentration of those volatile compounds characteristic for each variety was observed. This improved emission of volatile compounds was associated with increased activity of lipoxygenase enzyme in the fruit pulp for both varieties. The standard quality of the fruit was also affected by the cold period which caused a decrease of the flesh firmness and acidity for both varieties, especially in 'Golden Reinders®' apples. For both varieties, the increase in the total emission of volatile compounds was not corresponding with significant changes in the consumer's acceptance. In addition, flavour (measured by a trained panel) was not enhanced. In general, the sensory profile for 'Fuji Kiku® 8' apples was not modified. However, for 'Golden Reinders®' apples the period under cold air caused a decrease in the sourness, firmness and crispness perceived by a trained panel. The response of both varieties to the period in cold air after ULO storage was similar over two consecutive seasons and for the different harvest dates. The optimal period at 20 °C after removal from ULO storage for 'Golden Reinders®' apples, was between 7 and 14 days, when fruit showed the proper balance between volatile compounds and standard quality resulting in a satisfactory sensory acceptance.